section_heading: Životopis
paragraph_text: Desinić napušta već nakon osnovne škole kako bi pohađao gimnaziju u Varaždinu odakle će pak stići u Zagreb kako bi izučio grafičarski zanat. Upoznavši se sa zagrebačkom kazališnom scenom, sve je više postajao dijelom kazališna svijeta: pomaže na različitim, uglavnom fizičkim poslovima iza kulisa, privatno uči glumu i priprema se za svoju prvu ulogu. Ni odlazak na služenje vojnoga roka u Sarajevo ne prekida njegov kazališni rad, već kroz te tri sarajevske godine glazbeno i redateljski djeluje vodeći kazališnu družinu i pjevački zbor.